Neredi povodom beogradske parade ponosa 2010.
<s>Septembra, 2010. godine organizatori su najavili održavanje parade ponosa 10.10. 2010.</s><s>Prema planu, okupljanje treba da započne u parku Manjež, odakle će se povorka kretati Nemanjinom ulicom do zgrade Vlade Srbije, a zatim Ulicom kneza Miloša.</s><s>Žurka nakon povorke biće održana u SKC-u.</s><s>Skup su podržali predsednik Boris Tadić, ministar policije, Ivica Dačić, predsednica Skupštine, Slavica Đukić-Dejanović, a ministar za ljudska i manjinska prava, Svetozar Čiplić je najavio lično prisustvo, kao i državni sekretar za ljudska i manjinska prava, Marko Karadžić, koji je i 2009. godine bio jedan od najjačih glasova podrške povorci ponosa.</s>

<s>Održavanje parade</s>

<s>Parada je, kao što je i najavljeno, održana 10. oktobra 2010. godine, sa početkom u 10 časova u parku Manjež u Beogradu, gde se okupilo više od 1000 učesnika i učesnica parade ponosa.</s><s>Skup je otvorio šef delegacije EU, Vinsent Dežer.</s><s>Skupu su se, pored organizatora, obratili i ministar za ljudska i manjinska prava, Svetozar Čiplić, šef delegacije OEBS-a, Dimitrios Kupreos i ambasador Saveta Evrope u Srbiji, Konstantinos Jerokostopulos.</s><s>Skupu su prisustvovale ličnosti iz političkog i javnog života, kao što su Mirjana Karanović, Nikola Kojo, Čedomir Jovanović, Žarko Korać, Miljenko Dereta, Marko Karadžić, Vukašin Obradović, Petar Antić, kao i ambasadorka SAD-a, Meri Vorlik.</s>

<s>Povorka ponosa, sa velikim transparentom „Možemo zajedno“ i brojnim zastavama duginih boja, krenula je u 11:30 od parka Manjež preko Nemanjine, Kneza Miloša i Masarikove do SKC-a, gde je organizovana žurka, koja je završena u 13:30, ranije nego što je predviđeno.</s>

<s>Bezbednost i nemiri 
Pretnje učesnicama i učesnicama parade pojavile su se nakon objavljivanja planova da se parada održi.</s><s>U pretnjama koje su dolazile od raznih ekstremističkih desničarskih organizacija pozivalo se na fizički obračun i linč učesnika i učesnica.</s>

<s>Bezbednost učesnika i učesnica parade, među kojima je bilo i diplomatskih predstavnika i predstavnica, garantovale su policijske snage koje su u velikom broju bile raspoređene oko mesta održavanja skupa i šetnje.</s>

<s>S druge strane, 6.500 huligana izazvalo je nerede u Beogradu, napadom na policiju i pojedine zgrade.</s><s>Tokom nemira huligani su napali zgradu Demokratske stranke i Socijalističke partije Srbije, zgradu RTS-a, pokretni mamograf, kao i brojne prodavnice u centru Beograda, iz kojih je pokradena roba.</s><s>Sukob sa policijom je smiren oko 14 časova.</s>

<s>Tokom nereda povređena su 132 policajca i 25 građana, a uhapšeno je 249 osoba, od kojih je čak oko 60% iz unutrašnjosti Srbije.</s><s>Ova činjenica je ocenjena kao znak loše organizacije događaja.</s><s>Čedomir Jovanović je izjavio „To su praktično bile paravojne formacije sa jasnim planovima i sa scenariom koji prevazilazi ono što smo mi planirali 5. oktobra 2000. godine“.</s><s>Odgovarajući na saopštenja pojedinih stranaka da su neredi izraz nezadovoljstva zbog ekonomskog stanja u društvu, Jovanović je rekao: „To što se juče desilo nema nikakve veze sa praznim novčanicima demonstranata.</s><s>Oni su juče imali i materijalne troškove - došli su organizovano u Beograd, sa skutera su napadali policiju.“</s>

<s>Reakcije 
Lazar Pavlović iz Gej-strejt alijanse ocenio je da je bitno da je parada ponosa održana nakon 10 godina od prvog pokušaja: „Ono što se paralelno događalo na ulicama Beograda pokazuje koliko se zapravo neke snage imaju svoje vojnike na ulicama još uvek nisu poražene.</s><s>Ako treba krenuti u borbu protiv toga to je upravo danas, ako se već do sada nije radilo na tome.“</s>

<s>Većina predstavnika i predstavnica Demokratske stranke su ocenili/e da su nemiri osmišljeni kako bi se narušio mir, stabilnosti i demokratski poredak Portparolka DS-a, Jelana Trivan je izjavila:</s>

<s>S druge strane, gradonačelnik Beograda i član DS-a, Dragan Đilas naglasio je da je načinjena velika materijalna šteta, pri čemu je ocenio da parada ponosa neće doneti ništa dobro organizatorima.</s><s>Đilas je, takođe apelovao na organizatore gej parade rekavši da „bez obzira kakva prava imaju, da ne organizuju manifestacije koje dovode do ovakvih stvari“.</s>

<s>Ministar Čiplić je u reakciji na nasilje rekao da je važno da je „parada uspela“, čime se pokazalo da je „Srbija slobodna zemlja“, što je ocenio i kao „konačni poraz“ huligana.</s>

<s>Vidi još 
 Beogradska parada ponosa
 Položaj LGBT osoba u Srbiji</s>

<s>Reference</s>

<s>Spoljašnje veze</s>

<s>Zvanični sajt parade 2010
 Violent attacks at Belgrade Pride video na Jutjubu</s>

<s>2010
LGBT u Srbiji
Istorija Srbije u savremenom dobu
Istorija Beograda</s>

